Rmac svakako nije novo ime u svjetskoj autoindustriji. Njegov električni supersportski automobil Concept One, zvijer od 1224 ks i 1600 nm okretnog momenta zapalila je auto svijet i Richarda Hammonda, skoro.

No dok svijet luduje za ovom stihijom od automobila, na tržištu BiH nije prodan niti jedan primjerak, čak ni u Buragovoj višeput umanjenoj verziji.

Rimac tvrdi kako razlog takvog fijaska na bogatom tržištu poput BiH leži u činjenici da je struja skupa, a svako dijete zna da je švapski dizel majka svih motora, pa i električnih. Ovako prilagođeni Concept One proizvodit će se u ponovno otvorenim pogonima TAS-a, te će se nuditi u dvije verzije – sportskoj TDI sa 115 konjskih snaga i običnoj SDI za normalnu raju plićeg džepa.

Iz TAS-a poručuju kako je u planu i inačica s brutalnim 2.0 TDI motorom od čak 150 ks čim pronađu način kako ga pogoniti na lož ulje.